**Kalmodulin és az ér-reaktivitásban fontos eNOS és MLCK enzimek kölcsönhatásának szabályozása szfingolipid mediátorokkal**

Liliom Károly, Benyó Zoltán

Az első három pályázati vállalásunkat teljesítettük a program első féléve során:

1) Megmutattuk, hogy a szfingozin 10 és 50 uM koncentrációban eNOS-függő módon kompetitív jelleggel gátolja az endothelium-függő vazodilatációt, az NO-donor Na+-nitroprusszid okozta vazorelaxációra azonban nincs hatással. Egér aorta gyűrűkön felvettük a dózis-hatás görbéket, meghatároztuk EC50 értékeket.

2) Megmértük a szfingozin vérnyomásra kifejtett hatását. Altatott egerekben 30 nmol/g (i.a.) szfingozin adása egy kezdeti tranziensen hypertenzió után lassan csökkentette az artériás középnyomást és szívfrekvenciát, amely hatás mechanizmusát további mérésekben tisztázzuk.

3) Jellemeztük a kalmodulin-MLCK kötődést és annak szfingozin-általi gátlását in vitro.

4) A munkát az iCC/SLC konferencián (május 06-10, Cesme, Törökország) bemutattuk.